આમ પાણીમાં તેલ તરતું રહે તેમ ઉભો રહ્યો… પણ બેસવું તો પડશે જ તેવા વિચારે, મારા જ્યોતિષ માટેના અજ્ઞાનને પ્રગટાવવાનું નક્કી કરી, સામે એક ભાઈ બેઠા હતા તેનો હાથ અને મારો હાથ પડોશી હોવાને નાતે, ભાઈને ગળગળા કરવા જ્યોતોષીનું સ્ટાન્ડર્ડ વાક્ય: “બધા માટે તમે બહુ કરો છો પણ તમને જશ મળતો નથી” ફેંક્યું ને મારું તીર નિશાના પર લાગ્યું હોય તેમ તરત જ ભાઈએ આઘા ખસી મને આગ્રહપૂર્વક બાજુમાં બેસાડી દીધો.